ועדת העלייה, הקליטה והתפוצות, כנסת 19, פרוטוקול מספר 89, 2014-06-23 13:00

יואל רזבוזוב: צהריים טובים לכולם, אנחנו מתחילים דיון בוועדה בנושא פליטי שואה, השלכות החקיקה עליהם והצגת פעילותם.

יואל רזבוזוב: קודם כל אני רוצה לברך את כל מי שהגיע לכאן, אנשים עשו מאמצים, יש לנו כאן גם לשירות

יואל רזבוזוב: כם תרגום סימולטני מרוסית לעברית והפוך, כך שאנשים יבינו.

יואל רזבוזוב: אני במקרה לא צריך את התרגום הזה.

יואל רזבוזוב: הישיבה הייתה מתוזמנת לאתמול, מי שיודע ומי שלא יודע, אני חושב שרוב אנשים כאן יודעים, אתמול היה 22 ביוני, מלחמת העולם השנייה, השטח של ברית המועצות והרבה מאוד אנשים נפגעו וחלק מאלה שנפגעו יושבים כאן היום.

יואל רזבוזוב: יש לנו כאן גם נציגי פליטי שואה, אני רואה גם וטרנים, אני רואה גם בלוקדניקים, אנשים יקרים שעבדתי איתם במשך השנה, אני מאחל באמת בריאות לכולם ואני מקווה שנוכל לעבוד עוד הרבה ולשפר את מצבם של כל אלה שנפגעו במהלך הקטסטרופה הזאת, במהלך השואה.

יואל רזבוזוב: אני שמח באמת שבממשלה הזאת, ביוזמת שר האוצר יאיר לפיד, הצלחנו להעביר חוק המיטיב עם האוכלוסייה הזאת שדיברתי עליה, בסך מיליארד שקלים, ולחקיקה הזאת הייתה תמיכה מקיר לקיר כאן במשכן.

יואל רזבוזוב: הרבה גופים נרתמו והרבה משרדים נרתמו ועבדו מאוד קשה בשביל שהחוק הזה יעבור כמה שיותר מהר, כי אנחנו יודעים שכל יום שעובר חלק מהאנשים כבר לא איתנו ובאמת השתדלנו לעשות את כל המאמצים.

יואל רזבוזוב: אני גם באופן אישי מאוד שמח, כבר קיימנו לא פעם דיון גם בנושא של פליטי שואה, גם בלוקדניקים.

יואל רזבוזוב: זו קטגוריה של אנשים שנמצאים במצב מאוד קשה.

יואל רזבוזוב: היום יצאו המלצות לדוח העוני, לא ניכנס לעניין הזה, אבל אני, בתור חבר מועצה מאוד מאוד צעיר בעיריית נתניה הסתובבתי, ביקרתי בבתים וראיתי אנשים, רובם עולים מברית המועצה, שוכרים דירות בשוק החופשי ורוב הכסף שהם מקבלים מהמדינה הולך לטובת השכירות ובאמת לא נשאר כסף, לא לתרופות ולא לצרכים הכי בסיסיים.

יואל רזבוזוב: כאן באמת עשינו ועדה, ואני רוצה גם לציין את האנשים שישבו איתי במהלך השנה, נמצא כאן אלכסנדר ברמן, אברהם שרנופולסקי, יפים קיפניס, באמת ישבו לא מעט אנשים, גם עם סוניה ברולה, הבלוקדניקים.

יואל רזבוזוב: לגבי הווטרנים, אברהם, זה נושא קצת אחר, גם שם הצלחנו להיכנס לעובי הקורה וגם לשנות קצת ולעזור שם.

יואל רזבוזוב: אני שמח שפעם ראשונה הם נכנסו לקטגוריה של אנשים שזכאים ועל הזכאות אנחנו ניתן עוד מעט את רשות הדיבור לגב' עפרה רוס, שמנהלת את הרשות לזכויות ניצולי שואה.

יואל רזבוזוב: אני פחות אוהב את המושג ניצולי שואה, אני מעדיף נפגעי שואה, כי הרבה מאוד אנשים נפגעו ואני חושב שההטבות שעפרה עכשיו תדבר עליהן יעזרו.

יואל רזבוזוב: אני מבין שזה לא הכול והיינו רוצים יותר, אבל סך הכול למדינת ישראל תקציב של מיליארד זה תקציב לא מבוטל והיה מאוד קשה גם להעביר את זה, כי יש הרבה בירוקרטיה, הרבה משוכות, הרבה קשיים שהיו בדרך ובסוף הצלחנו לעשות את זה כולנו ביחד ואני מקווה שאתם תוכלו, אני לא יכול להגיד 'ליהנות', אבל לחיות בכבוד.

יואל רזבוזוב: את האיחולים אנחנו נאחל בסוף, עכשיו אני אתן בבקשה לגב' עפרה רוס את רשות הדיבור.

<עפרה רוס: שלום לכולם.

<עפרה רוס: אני באמת שמחה להיות אשת בשורות.

<עפרה רוס: אני בקשר די הדוק עם הוועדה פה הרבה מאוד שנים ואני שותפה לכל הקשיים שקיימים והיו גם בעבר לפליטי השואה, גם עם הארגונים שלהם אני נפגשת הרבה מאוד פעמים ואני באמת חשופה לכל הקשיים.

<עפרה רוס: היום שר האוצר עשה איזה שהיא מהפכה ואיזה שהיא חשיבה שהיא לצאת מה שנקרא מחוץ לקופסה ולבוא ולהגיד 'אני רוצה לבשר רוח אחרת, משהו חדש'.

<עפרה רוס: אנחנו רוצים למנוע בירוקרטיה, אנחנו רוצים לעזור לאותה אוכלוסייה שלא נכנסת לחוקים האחרים של מדינת ישראל אבל הם כן יקבלו כמה דברים שהם מאוד חשובים ואני אתמקד בהם.

<עפרה רוס: דבר ראשון שהוא החשוב בעיניי זה תרופות חינם.

<עפרה רוס: זאת אומרת אין השתתפות יותר בתרופות, כל האוכלוסייה הזאת מקבלת מה שהם לא קיבלו בעבר, למעט כאלה שהיו מקבלי הבטחת הכנסה אבל חלק לא מבוטל מהאוכלוסייה שילמה בגין התרופות שהשתמשה בהן ואני זוכרת את הארגונים של הניצולים מגיעים אלינו ומדברים איתי על התרופות, אפילו באופן אינדיבידואלי, ומבקשים להכליל את אותה קבוצה בין מקבלי ההנחה בתרופות, שהיום זה פטור מתרופות.

<עפרה רוס: קודם כל, כל הקבוצה הזאת מקבלת תרופות חינם, היא לא צריכה לשלם כשהיא מגיעה לבית המרקחת, ותיכף נדבר גם על זמנים, היא כבר לא צריכה לשלם בגין התרופות וזאת מהפכה, זה דבר חשוב ביותר.

<עפרה רוס: הדבר השני שהאוכלוסייה תקבל, היא תקבל מענק שנתי.

<עפרה רוס: כל שנה היא תקבל 3,600 שקל, בלי להמציא קבלות, בלי להמציא שום דבר.

<עפרה רוס: גם כאן אני אכנס לתהליך, כי חשוב לי שגם אתם, בתור הנציגים של הקבוצות האלה, תוכלו להעביר את זה הלאה.

<עפרה רוס: מקבלים מענק שנתי של 3,600 שקל מבלי להמציא קבלות לכל מטרה שאותו בן אדם זקוק לה, בין אם זה ציוד רפואי ובין אם זה משהו אחר, הם יקבלו את זה.

<עפרה רוס: הדבר הנוסף זה טיפול פסיכולוגי.

<עפרה רוס: אנחנו יודעים שמדובר באוכלוסייה שבאמת עברה תלאות ועברה תקופה מאוד מאוד קשה ואנחנו מבינים שהיא זקוקה, בעיקר בגיל הזה, כשכל הזיכרונות עולים וצפים, גם לטיפול.

<עפרה רוס: אנחנו נעניק לכל אחד מהקבוצה הזאת שרוצה, כמובן, גם טיפול פסיכולוגי.

יואל רזבוזוב: בשפות מותאמות לאותם אנשים?

<עפרה רוס: אני מניחה שכן.

יואל רזבוזוב: חשוב מאוד לבדוק את הנקודה הזאת.

<עפרה רוס: כן, אנחנו נבדוק גם את הנקודה הזאת, אבל זה טיפול שבעיניי אחד הדברים גם החשובים ביותר.

<עפרה רוס: אז אנחנו מגיעים לכאן עם בשורה שהיא חשובה מאוד.

<עפרה רוס: אגב, אם יש כאן נכי מלחמה ואני רואה שיש גם נכי מלחמה פה, נכי המלחמה גם מצטרפים לתהליך הזה וגם אצלם חל שינוי.

<עפרה רוס: השינוי הראשון זה שתגמול המינימום יהיה 2,200 שקל לחודש, לאותה אוכלוסייה.

<עפרה רוס: הנזקקים והנצרכים מבין אותה קבוצה יקבלו גם מענק, אבל של 2,000 שקל, פעם בשנה, מבלי להמציא קבלות, גם לצורך כל המטרות שדיברנו עליהן קודם לכן.

<עפרה רוס: כמובן שפטור מלא מתרופות, גם את זה הם יקבלו.

<עפרה רוס: טיפולים וכל הדברים האלה הם יכולים לקבל גם כך, אבל אלה הדברים - - - אלמנות של נכי מלחמה יוכלו לקבל תגמול כל החיים.

<עפרה רוס: עד היום קיבלו אלמנות של נזקקים ונצרכים, היום תוכלנה לקבל כל האלמנות תגמול למשך כל החיים בשיעור של 2,000 שקל החל מתום החודש ה-36.

<עפרה רוס: אני עכשיו רוצה להיכנס באמת על מי כל הדברים חלים ואיך התהליך.

<עפרה רוס: לגבי אלמנות של 36 חודש, זה אותה אלמנה שבעלה נפטר, או אלמן, שבן הזוג שלו נפטר, 36 חודש לפני שהחוק נכנס לתוקפו.

<עפרה רוס: אם החוק נכנס ביוני 2014 אנחנו מדברים על יוני 2011.

<עפרה רוס: כל מי שבן הזוג שלה או בת הזוג שלו נפטרו החל מהתאריך הזה הוא נכנס לאותה קבוצה שהוא יוכל לקבל תגמול בשיעור של 2,000 שקל למשך כל החיים.

<עפרה רוס: לגבי המענק של נכי המלחמה.

<עפרה רוס: הם יקבלו את זה כבר החודש בתשלום, 2,000 שקל, מבלי להמציא שום דבר.

<עפרה רוס: אנחנו מזהים את האוכלוסייה ואנחנו ניתן לה.

<עפרה רוס: לגבי התרופות, אני מניחה שבמהלך חודש יולי אנחנו גם ניתן את הפטור המלא.

<עפרה רוס: אנחנו לקראת - - -

יואל רזבוזוב: הם פשוט יבואו לבית מרקחת בקופת חולים ויקבלו?

<עפרה רוס: כן, אבל אני רוצה לדבר על האוכלוסייה הזאת, אני מדברת עכשיו על נכי המלחמה ואלה שאנחנו מכירים בהם.

<עפרה רוס: אנחנו לא מכירים את כל הפליטים, מה שכן עשינו, כדי למנוע בירוקרטיה, קיבלנו מוועידת התביעות - - -

יואל רזבוזוב: לא הכרתם?

<עפרה רוס: לא הכרנו את האוכלוסייה, לא יכולנו לזהות את כולה.

<עפרה רוס: קיבלנו מוועידת התביעות לאחרונה את הקובץ שבו נמצאים כל מי שקיבל אי פעם מוועידת התביעות תגמול כלשהו או תשלום כלשהו.

<עפרה רוס: עם הקובץ הזה אנחנו עושים כל מיני חתכים וכל מיני הפגשות ואנחנו נוכל לזהות את אותה קבוצה.

<עפרה רוס: חלק מהקבוצה, הייתה לנו קבוצה של 16,000 איש שכבר פנינו אליהם, אז את הקבוצה הזאת אנחנו מכירים ופנינו לפני כשלושה חודשים.

<עפרה רוס: יתר הקבוצה, שלא פנינו אליה, כי לא זיהינו אותה, אנחנו נזהה אותה, אנחנו נפנה לקבוצה, אין צורך בשלב הזה לפנות אלינו.

<עפרה רוס: אותה קבוצה ביולי עדיין לא תקבל כי אנחנו עדיין לא מזהים אותה, אבל היא תקבל תוך חודשיים.

<עפרה רוס: כרגע אין צורך לפנות אלינו.

יואל רזבוזוב: איזה קבוצה יש לכם?

<עפרה רוס: יש לנו את נכי המלחמה ויש לנו עוד 16,000 איש שהם יודעים, כי אנחנו כבר פנינו אליהם.

<עפרה רוס: מהפליטים.

יואל רזבוזוב: 16,000 מהפליטים.

יואל רזבוזוב: סך הכול אנחנו מדברים על 80,000 איש?

<עפרה רוס: יכול להיות שזה אפילו יותר.

<עפרה רוס: אנחנו עוד בודקים במערכות, ככל הנראה מדובר באוכלוסייה יותר גדולה.

<עפרה רוס: כמה בדיוק?

<עפרה רוס: אני אוכל לומר את זה כשנסיים את כל ההפגשות ונדע בדיוק מי האוכלוסייה.

<עפרה רוס: קיבלנו גם מהמוסד לביטוח לאומי את האופציה לקבל את חשבונות הבנק של אותם אנשים ולהעביר להם את הכסף ישר לחשבונות הבנק.

<עפרה רוס: שוב פעם, כדי למנוע בירוקרטיה, שלא נצטרך לפנות אליהם, לקבל את חשבונות הבנק.

<עפרה רוס: כל הדברים האלה לוקחים הרבה מאוד זמן.

יואל רזבוזוב: אז חלק מהכסף ייכנס ביולי לקבוצה שכבר זיהיתם?

<עפרה רוס: כן.

יואל רזבוזוב: והחלק השני, כנראה ייקח לכם חודשיים?

יואל רזבוזוב: אנחנו מדברים על ספטמבר?

<עפרה רוס: בדיוק.

<עפרה רוס: אנחנו משתדלים שזה ייקח כמה שפחות אבל אני מניחה שזה פחות או יותר יהיו לוחות הזמנים ושנצליח לעמוד בהם.

<עפרה רוס: התכנית היא שאנחנו נזהה את האוכלוסייה, אנחנו נפנה לאוכלוסייה, אנחנו נודיע לה גם מה כל הזכויות שלה, אנחנו נעניק לה את המענק, אנחנו ניתן להם את הפטור מהתרופות ונודיע להם שהם יכולים לבקש גם טיפול פסיכולוגי, מי שמעוניין לקבל טיפול פסיכולוגי.

<עפרה רוס: אנחנו גם נצא אחר כך בהודעה לכולם, אחרי שנשלח את המכתבים ונדע שפנינו לכל האוכלוסייה שזיהינו, נודיע לאלה שלא זיהינו אותם, אם יש כאלה שלמרות המאמצים שעשינו בכל זאת לא קיבלו מאיתנו שום פנייה, שהם ייפנו אלינו ואז אנחנו נדריך אותם כבר.

<עפרה רוס: לכן אני אומרת, זה כרגע בא באמת בשלבים.

<עפרה רוס: אז לא להיות מודאגים, מי שעדיין לא פנו אליו לא צריך להיות חרד, לדעתי אנחנו נגיע לכולם משום שאם ועידת התביעות נתנה לנו את האוכלוסייה שלה, כולם הרי פנו וקיבלו מוועידת התביעות את התשלום החד פעמי, אז אין איתם בעיות.

<עפרה רוס: מי שלא קיבל, אני מדברת רק על אותה אוכלוסייה, אז הוא יכול לפנות אלינו ואם יש לו איזה שהוא אישור שהוא קיבל משהו בגין השואה אנחנו נתייחס אליו בהתאם.

<עפרה רוס: אני חושבת שבגדול אלה השינויים, עיקרי הדברים, ואם יהיה צורך אנחנו נשמח לבוא עוד פעם.

<עפרה רוס: ויותר מזה, אני כן ארצה שאנחנו נהיה בקשר איתכם אם נצטרך לפנות לאנשים, כי אני לא רוצה שכולם יתקשרו ויבזבזו סתם אנרגיה ויחשבו שאוטוטו הם מקבלים.

<עפרה רוס: אנחנו נפנה לאוכלוסייה, אין צורך לפנות אלינו אלא אם כן אנחנו מודיעים לאוכלוסייה שאלה האנשים שזיהינו אותם ולגבי אחרים, עדיין לא זיהינו אותם.

<עפרה רוס: דבר נוסף שחשוב לי להדגיש.

<עפרה רוס: בשנה הראשונה אנחנו נשלם לכל האוכלוסייה באופן אוטומטי כשנזהה אותה.

<עפרה רוס: יחד עם זה אנחנו נפנה לכל בן אדם שאנחנו מזהים אותו ומשלמים לו ונודיע לו 'אנחנו פונים אליך, אנחנו נצרף טפסים, אתה צריך למלא טופס באופן חד פעמי', כי לפי החוק - - -

יואל רזבוזוב: חד פעמי ואז?

<עפרה רוס: חד פעמי מאותו יום ואילך, כי לפי החוק חייבים להגיש פעם אחת לפחות טופס.

<עפרה רוס: אנחנו הצלחנו איכשהו בשנה הראשונה, כדי לעשות את זה מהר מאוד, לוותר על זה באמצעות עורכי הדין שלנו, אבל הם אמרו שבשנה הבאה הם יצטרכו למלא את הטופס הזה, שהוא טופס פשוט ביותר, למלא פרטים ולהגיד 'אני מבקש את המענק', רק לבקש את זה.

<עפרה רוס: אם הוא רוצה לשנות בנק, אנחנו ניתן לו טופס בנק, כי אנחנו נעביר ככל הנראה לבנק שהמוסד לביטוח לאומי מסר לנו.

<עפרה רוס: אם הוא ירצה לשנות בנק, הוא יוכל לשנות את חשבון הבנק ולהעביר לנו ואני באמת מבקשת שאת הצעד הזה לעשות כמה שיותר מהר, ברגע שמקבלים את הטופס להשתדל מיד לשלוח אלינו, כי חבל, ברגע שלא נקבל את הטופס חזרה בשנת 2015 לא נוכל לשלם עד שנקבל את הטופס חזרה.

<עפרה רוס: אז אני מבקשת, מי שיוכל להגיש את הטופס ככל שניתן יותר מוקדם זה יהיה יותר טוב.

<עפרה רוס: זה דבר נוסף שחשוב לי להעביר הלאה.

יואל רזבוזוב: תודה לעפרה רוס, מנהלת הרשות לזכויות ניצולי השואה.

יואל רזבוזוב: מה שחשוב לי, אני מציע לך את הפלטפורמה של הוועדה, להעביר את כל המידע.

יואל רזבוזוב: שתיים, אנחנו נסכם את עיקרי הדברים ואנחנו נוציא את זה מסודר לכלי התקשורת בשפה הרוסית כדי שהם יוכלו להעביר, שאנשים לא ייבהלו ולא יהיה עליכם יותר מדי עומס.

<עפרה רוס: אגב, סליחה שאני מפריעה לך, אנחנו גם נשלח, במכתב שנפנה יהיה גם דף אחד עם ההסברים שהוא יהיה ברוסית, כדי שאנשים יוכלו לקרוא ולהבין.

יואל רזבוזוב: חשוב מאוד, וגם אנחנו נדאג להעביר את זה, כדי שאנשים יידעו מתי מקבלים.

יואל רזבוזוב: עד עכשיו, לפחות אני גם הבנתי, שזה יהיה ביולי, עכשיו אני מבין שיש קבוצה שלא זוהתה אז כנראה זה יהיה בעוד חודשיים.

יואל רזבוזוב: זה חשוב, אנשים בציפייה, כדי שאנחנו נוכל למסור להם את המידע הזה.

<עפרה רוס: שוב פעם, אני מניחה שזה פחות או יותר ה - - -

יואל רזבוזוב: יש לנו סבב פה שמדברים ואין שאלות עכשיו.

יואל רזבוזוב: אחרי זה אני אתן כמה דקות לשאלות על העניין הזה.

יואל רזבוזוב: בבקשה, אני רוצה לתת את רשות הדיבור למר אברהם שרנופולסקי, סגן יושב ראש חזית הכבוד.

<אברהם שרנופולסקי: כבוד יושב ראש ועדת העלייה והקליטה, קודם כל אני רוצה להודות לשר הרווחה, מאיר כהן, שר האוצר, יאיר לפיד, לראשי הוועדות, ועדת העלייה והקליטה יואל רזבוזוב, ועדת העבודה והרווחה, חיים כץ, לכולם, שתמכו בחוק להגדלת הסיוע לניצולי השואה.

<אברהם שרנופולסקי: החוק הזה הוא מהפכה, קודם כל משום שהחוק מכיר בפליטי השואה כניצולי השואה.

<אברהם שרנופולסקי: זו פעם ראשונה בהיסטוריה של מדינת ישראל.

<אברהם שרנופולסקי: ובכל זאת אני רוצה להתייחס לכמה דברים שקשורים למנגנון הביצוע של החוק, למנגנון ולבירוקרטיה.

<אברהם שרנופולסקי: פונים אלינו אנשים מקבוצה שלא קיבלו פיצוי חד פעמי ישר מגרמניה, אלא לפי החלטה של בית המשפט הם קיבלו את הפיצוי מעורך דין יורם שפטל.

<אברהם שרנופולסקי: כשהאנשים האלה פונים למשרד האוצר על מנת לברר האם הם מופיעים ברשימת הזכאים מתברר שלא כולם מופיעים שם.

<אברהם שרנופולסקי: זאת אומרת צריך לברר את כל הקבוצה הזו, סך הכול כ-2,000 אנשים.

יואל רזבוזוב: עוד פעם, הם לא מופיעים ואתם יודעים שהם 2,000 אנשים?

<אברהם שרנופולסקי: כן.

יואל רזבוזוב: אז תעבירו אלינו את זה, אנחנו נדע להעביר את זה למשרד האוצר באופן מסודר, לראות, שהם יבחנו את זה.

<אברהם שרנופולסקי: בסדר.

<אברהם שרנופולסקי: דבר שני, יש גם קבוצת האנשים שכבר פנו למשרד האוצר עם שאלות על מנת לברר האם הם מופיעים ברשימה והם עונים 'לא, אתם לא מופיעים, משום שאתם לא מקבלים השלמת הכנסה'.

<אברהם שרנופולסקי: זה משהו מוזר.

יואל רזבוזוב: לא, זה לא קשור.

יואל רזבוזוב: אברהם, זה לא קשור.

יואל רזבוזוב: כל זה לא מותנה בהשלמת הכנסה, אבל כמו שעפרה אמרה כאן, משרד האוצר עדיין לא קיבל את כל הרשימות.

יואל רזבוזוב: מתוך ה-80,000, אפילו יותר, הם קיבלו רק 16,000.

יואל רזבוזוב: יכול להיות שתוך חודש-חודשיים הם יקבלו את שאר הרשימות ואז הם יהיו מזוהים.

יואל רזבוזוב: בגלל זה חשוב לנו להעביר את האינפורמציה לאנשים שלא ייבהלו, ברגע שנגיד עד ספטמבר-אוקטובר, נשים גבול, לא יקבלו את הכסף ונראה מי שלא קיבל עד סוף השנה, אלה הקבוצות שלא הצלחנו לזהות אותן ומגיע להם, אנחנו נסיים את זה.

יואל רזבוזוב: נכון, עפרה?

יואל רזבוזוב: אנחנו נוכל לעשות את זה?

<עפרה רוס: אני מקווה, כן.

<אברהם שרנופולסקי: עוד דבר אחד.

<אברהם שרנופולסקי: יש כמה מאות אנשים שנפצעו בתוך הבריחה.

<אברהם שרנופולסקי: זאת אומרת יש אנשים שהם פצועים, יש אנשים שאיבדו רגל או יד והם לא ניצולי שואה, הם לא שרידי מחנות ריכוז וגטאות, אבל צריך להכיר בהם כנכי - - -

יואל רזבוזוב: אברהם, ישנו חוק בינתיים.

יואל רזבוזוב: כל הקבוצות שלא נכנסו לחוק אחרי זה אנחנו - - -

<אברהם שרנופולסקי: אני אומר את זה לעתיד.

יואל רזבוזוב: כן, אנחנו נראה, נדון בזה.

<אברהם שרנופולסקי: ועוד דבר, גם לעתיד.

<אברהם שרנופולסקי: כידוע בקרב ניצולי השואה שעלו ארצה עד 1953 יש לא רק שרידי מחנות ריכוז וגטאות, אלא גם פליטים, למשל פליטים שברחו מפולין לברית המועצות לשעבר ואחר כך, בדרכים שונות, הגיעו ארצה.

<אברהם שרנופולסקי: אז הם פליטים, הם פליטי השואה.

<אברהם שרנופולסקי: נדמה לי שעדיין קיימת אפליה בין פליטים שעלו אחרי שנת 1953, אלה ש - - -

יואל רזבוזוב: אם הם קיבלו איזה שהוא מענק אי פעם מגרמניה הם פליטים ולא משנה מתי הם עלו, הם יקבלו את הכסף.

יואל רזבוזוב: זה לא משנה, החוק מ-53' ואחרי זה לניצולי שואה - - -

<אברהם שרנופולסקי: ידוע, אמרתי את זה ל - - -

יואל רזבוזוב: ולאלה שהיו בגטאות.

<אברהם שרנופולסקי: צריך לקחת את זה בחשבון, משום שהם ממש נכי רדיפות הנאצים.

<אברהם שרנופולסקי: תודה רבה.

יואל רזבוזוב: תודה רבה לאברהם שרנופולסקי, סגן יושב ראש חזית הכבוד.

יואל רזבוזוב: מר יפים קיפניס, יושב ראש התאחדות פליטי השואה יוצאי ברית המועצות.

יואל רזבוזוב: יפים סביר להניח ידבר ברוסית, נכון?

יואל רזבוזוב: יפים, אם אתה יכול לדבר בעברית - - -

<יפים קיפניס: לא, אני אדבר יותר טוב ברוסית.

<יפים קיפניס: (מדבר ברוסית).

יואל רזבוזוב: רגע, אני לא הצגתי לכם שני חברי כנסת שהצטרפו אלינו, חבר הכנסת חסון וחבר הכנסת מיכאלי, שבאו לכבד אתכם.

יואל רזבוזוב: עכשיו אני רוצה לתת את רשות הדיבור למר רוני קלינסקי, מנכ"ל הקרן לרווחת ניצולי השואה.

יואל רזבוזוב: בבקשה, רוני.

<רוני קלינסקי: שלום לכולם.

<רוני קלינסקי: אני חושב שחשוב לציין היום במפגש הזה של הוועדה שהתוצאה של החוק הזה, שהתקבל בכנסת בשבועות האחרונים, היא הישג גדול מאוד של מאמץ של כמעט מרבית הגופים והאנשים שיושבים פה סביב השולחן, אם זה משרד האוצר ואם זה ועדת הקליטה ואם זה הארגונים השונים, החברים שיושבים פה לשמאלי, מרכז הארגונים, ועדת וגשל.

<רוני קלינסקי: ביחד בסופו של דבר היה ברור שצריך לעשות תיקון של עוול ושל עיוותים היסטוריים שהיו במשך השנים, לא מתוך רוע, אני חושב שזה נוצר מתוך העובדה שניסו לפתור את הבעיות טלאי על טלאי וגם המשמעויות התקציביות של הפתרונות היו גדולים מאוד ובאמת ההחלטה האמיצה לעשות ניסיון ולתת מענה רחב הביאה את אותו שינוי שכולנו עכשיו מציינים.

<רוני קלינסקי: עפרה רוס פירטה את השינויים האלה ברמה האופרטיבית וגם עם לוחות זמנים וזה בהחלט משמח.

<רוני קלינסקי: אני חושב שרוב האנשים פה בהחלט צריכים לשמוח על ההישג הזה.

<רוני קלינסקי: צריך לוודא כמובן, וזה עלה פה מנקודות שאנשים התחילו להעלות, שכל אוכלוסיית הזכאים באמת תהיה ברשימה.

<רוני קלינסקי: אני חייב להגיד שיש פה סוף סוף רשימה של כלל נפגעי השואה, כלל שורדי השואה, היא נמצאת כרגע ברשות, באוצר, והרשימה הזאת צריכה להיות רשימה חיה ונושמת ומתעדכנת כל הזמן מהארגונים השונים שעוסקים בזה.

<רוני קלינסקי: התרומה שלנו הייתה שבעצם כל מי שקיבל סיוע מהקרן במשך השנים, שזה כ-130,000 איש, העברנו את כל הרשימה הזאת לרשות, ואני יודע שהם הצליבו אותה עם הרשימות האחרות ואני חושב שזה יצמצם גם את כמות אלה שאיכשהו נופלים או עשויים ליפול בין הכיסאות.

<רוני קלינסקי: התכנית חייבת לתת מענה גם לחריגים, כי כשמישהו מקבל 3,600 שקל, שזה בהחלט סכום גבוה אפילו יותר ממה שהוא קיבל בעבר והוא צריך לעשות טיפול שיניים, לפעמים הסכום הזה יכול להספיק לו רק לחלק העליון של הפה והוא יצטרך שנתיים-שלוש לאסוף כסף בשביל לעשות את טיפול השיניים והנושא הזה הוצג על ידינו גם לאוצר ואני יודע שבודקים את זה, כולל פתרונות לעניין הזה.

<רוני קלינסקי: בצרכים של ניצולי השואה יש מספר נקודות, כולל הקבוצה שיושבת פה סביב השולחן, שעדיין מחייבות טיפול והתייחסות.

<רוני קלינסקי: חלק מזה נמצא בתכנית של דוח וגשל, שיושב פה יחד איתנו ובטח יתייחס לזה בהמשך.

<רוני קלינסקי: דוגמה למשל זו סוגיית הדיור.

<רוני קלינסקי: חלק גדול משורדי השואה שהם גרים בדירות שכורות, הסכומים שהיום אנחנו יודעים שהם מקבלים ביחס להכנסות שלהם לא מספיקים, הם לא מאפשרים להם יתרת כספים שתיתן להם לחיות בכבוד, ולכן למשל בתחום הזה בדוח וגשל, שיוגש בשבועות הקרובים לממשלה, אני מקווה, יש המלצה גם להגדיל את ההשתתפות בשכר דירה וגם לאפשר איזה שהוא תקציב מסוים שאפשר יהיה לעשות שיפוץ או התאמות של הדירות האלה לצרכים של אנשים מבוגרים, התאמות סיעודיות או להחליף את האמבטיה למקלחת, כדי שאנשים לא יחליקו וישברו את האגן ואת הרגליים.

<רוני קלינסקי: שתי נקודות אחרונות.

<רוני קלינסקי: האחת, אני קורא לאנשים לא לרוץ ולבזבז כסף על עורכי דין בכל מיני תביעות ופניות, כי אני יודע שעורכי דין פונים עכשיו אל כל הקבוצות שזכאיות להטבות.

<רוני קלינסקי: חבל על הכסף, יש מספיק מענים, אם זה משרד המשפטים שנותן היום סיוע משפטי ללא עלות, גם אל מול רשויות המדינה, אם זה עמותות שעוסקות בזה, כמו עמותת אביב או עמותות אחרות, הקרן מנהלת קליניקה לסיוע משפטי וגם אני חושב, ממה ששמענו פה מעפרה, ואני גם מכיר את הפרטים של החוק, על רוב ההטבות האלה לא צריך להילחם עכשיו, הן אמורות להגיע גם בלי מלחמה וגם בלי עורכי דין.

<רוני קלינסקי: זו נקודה אחת.

<רוני קלינסקי: הדבר השני, אני קורא לוועדה לעשות את מה שהיא בלאו הכי מן הסתם תעשה, זה לעשות מעקב שהדברים מתממשים, מה שתפקיד כל ועדה בכנסת וגם אנחנו כקרן נעשה כל מה שאנחנו יכולים כדי לתת מענה מהיכולות של הקרן, מתרומות שאנחנו מגייסים.

<רוני קלינסקי: אני מודה לכם על ההתקדמות הזאת ועל המאמץ, גם של הוועדה, כדי להוציא את הדברים מן הכוח אל הפועל.

יואל רזבוזוב: תודה למר רוני קלינסקי, מנכ"ל הקרן לרווחת נפגעי השואה.

יואל רזבוזוב: אנחנו נפקח ונראה ונבקר.

יואל רזבוזוב: כמו שאמרנו, יש לנו הרבה פניות מן הציבור, מארגונים, כולם עם יד על הדופק, לראות שזה יתבצע כמה שיותר מהר.

יואל רזבוזוב: אנחנו נעקוב שהרשימות הועברו, אנחנו נראה אם עשו במוצר את ההצלבות ובאמת יש לנו בינתיים לוח זמנים, אנחנו בסוף חודש יוני, יש לנו חודשיים עד סוף הקיץ, אנחנו צריכים לראות איך אנחנו עושים את זה.

יואל רזבוזוב: אני מבין וצריך גם להבין את אנשי האוצר שזה לא פשוט, כמו שאמרת עכשיו זה כ-130,000 איש ולעשות את כל ההצלבות, אבל אין ספק שאנחנו צריכים להתאמץ כולנו ולתת עכשיו, כמו שעשינו כולנו, בשביל להוציא את כל התכנית ולחוקק וכל כנסת ישראל, גם מהאופוזיציה ומהקואליציה, כולם התייצבו אחרי התכנית, אז אותו דבר גם עכשיו נבקש מהאנשים והגופים הרלוונטיים, כדי שייתנו את הפוש האחרון כדי שהביצוע ייצא אל הפועל.

יואל רזבוזוב: זה חשוב מאוד, כי באמת אין לנו הרבה זמן.

יואל רזבוזוב: אני רוצה עכשיו לתת את רשות הדיבור למר מנחם וגשל, יושב ראש הוועדה לקביעת צרכי ניצולי השואה בשנים הקרובות.

יואל רזבוזוב: בבקשה.

<מנחם וגשל: אדוני היושב ראש, כדי שלא נחזור אחד על דברי השני, ואנחנו כולנו כאן חברים בוועדה, אני אנסה לעשות איזה שהוא פריימינג של הוועדה כדי שיובן על מה היה הדיון ואני רוצה לומר שצריך להפריד, ובסופו של דבר הכול קשור, בין עבודת הוועדה, החלטת הממשלה והמאמץ של החקיקה.

<מנחם וגשל: אלה שלושה נושאים שעקבו אחד את השני, לא בכל מקום כולם נמצאים, לכן אני אנסה להסביר את העניין הזה.

<מנחם וגשל: הוועדה התמנתה כדי לדון בצרכי ניצולי שואה בשנים הקרובות.

<מנחם וגשל: היו כל מיני כוונות במינוי הוועדה, אבל המהות של הוועדה, הוועדה בדיון הראשון שלה קיבלה החלטה שהיא רוצה לדון בצרכי ניצולי השואה במובן הרחב של הצרכים שלהם.

<מנחם וגשל: לא רק במובן של איזה שירות הולכים לתת להם מחר, אלא גם בתחושות שלהם, ואני אומר כבר, התחושות שלהם בסופו של דבר זה תמונת ראי של התחושות שלנו ולכן גם הוועדה גזרה על עצמה שהיא רוצה לעשות את העבודה שלה בצורה כזאת שהמענים יהיו מהירים.

<מנחם וגשל: אני שמח מאוד להגיד שהמאמץ של הממשלה, שהובילו שר הרווחה ושר האוצר לטובת הנושא הזה של התקצוב של מיליארד שקל, נתן את הגושפנקה לעבודת הוועדה במובן המעשי, במובן שאפשר להיכנס לעבודה.

<מנחם וגשל: הוועדה דנה במספר נושאים שאני לא אגע בהם היום פה, אלה הנושאים הארגוניים, כמו למשל הנושא של הרשימה.

<מנחם וגשל: הנושא של הרשימה, אוספים אותה, המצב הוא הרבה יותר טוב ממה שהיה, אבל הרשימה עוד לא שלמה.

<מנחם וגשל: את הרשימה הזו צריך להשלים, כי צריך לעבוד על איזה שהוא בסיס נתונים ברור כשאנחנו יודעים על מה אנחנו מדברים, גם על מה שקרוי ניצולי שואה וגם מה שקרוי פליטי שואה.

<מנחם וגשל: הדבר השני, אנחנו דיברנו על כל הנושא של מיצוי הזכויות.

<מנחם וגשל: קיים מיצוי זכויות, אנחנו חושבים שצריך מאוד לשפר אותו, כולנו חושבים כך, צריך עוד לשפר אותו, אנחנו רוצים להגיע לניצולי שואה שמצבם מחמיר כדי להבטיח שהם מקבלים את מה שהם צריכים לקבל.

<מנחם וגשל: זאת המטרה.

<מנחם וגשל: המטרה שהוועדה ראתה אותה מול עיניה זה לא שניצול השואה או פליט השואה, זה לא משנה כרגע, מי שהיה בשואה - - -

יואל רזבוזוב: נפגעי השואה.

<מנחם וגשל: לא שנפגעי השואה יצטרכו לרוץ אחרינו, אנחנו רוצים לרוץ אחריהם, אנחנו רוצים למצות את הזכויות שלהם בשנים שהם איתנו כדי לעשות שגם התחושה שלהם וגם התחושה שלנו ישתפרו.

<מנחם וגשל: הנושא השני היה הנושא של הקצבאות.

<מנחם וגשל: היו לא מעט פערים.

<מנחם וגשל: אתם צריכים לקחת בחשבון שנעשה כאן מאמץ גדול מאוד, מאמץ שאני לא זוכר ואני כבר הרבה שנים בשירות המדינה, הקצבה כזאת חד פעמית שאמורה הייתה לתת מענה בשביל ליישר קו.

<מנחם וגשל: לדוגמה, אני אתן דוגמה שנדמה לי שעפרה לא נתנה אותה, אבל היא דוגמה מאוד חשובה לעניין הזה.

<מנחם וגשל: חישוב ההכנסות בביטוח הלאומי והעובדה שקודם ניצולים שקיבלו את הרנטה שלהם כאן

<מנחם וגשל: בישראל זה נרשם בביטוח הלאומי לחישוב הכנסה ועכשיו זה לא נחשב לחישוב הכנסה, זה לא רק לגבי כספי הביטוח הלאומי, זה הכניס הרבה מאוד נפגעי שואה, או ניצולי שואה במקרה הזה, למעגל של אנשים שאמורים לקבל שעות סיעוד, שזו בשורה מאוד גדולה, מעבר לכל הדברים שנאמרו כאן, וזה דבר שהוא מאוד חשוב.

<מנחם וגשל: זה גם היה חלק מהמלצות של הוועדה, לנסות לראות איך אנחנו מכניסים את הסיפור הזה לדרך עבודה מסודרת.

<מנחם וגשל: הנושא הנוסף, עפרה נגעה, לא ארחיב בזה, זה הכספים לניצולים.

<מנחם וגשל: למעט בבירוקרטיה, להוריד את כל הנושאים האלה שאפשר לשלם, וגם אם נפגעי השואה או ניצולי השואה, בעניין הזה נפגעי השואה, הכסף שהם יקבלו הם ייקחו אותו לאיזה צרכים שהם רוצים לקחת אותו, זכותם לעשות עם הכסף מה שהם חושבים שהם צריכים לעשות.

<מנחם וגשל: הנושא השלישי שלא הוזכר כאן, שהוא גם לא בהכרח מופיע בהחלטת הממשלה זה השירותים בעין, שירותי רווחה, שירותי בריאות ושירותי שיקום או שירותי דיור שדיבר עליהם רוני.

<מנחם וגשל: אנחנו עובדים על זה כרגע, כאן עומדים סכומים לא מבוטלים, עומד כאן סכום של 30 מיליון שקל שעפרה נגעה בו בנושא השירותים הפסיכולוגיים, שזה רק מסגרת.

<מנחם וגשל: כל המעגל כולו, כל נפגעי השואה, המעגל הראשון קיבל עד היום, המעגל השני אמור לקבל את השירותים כפי שקיבל המעגל הראשון ואנחנו יודעים שהמעגל הראשון קיבל שירותים טובים, ואנחנו יודעים שכרגע אין שום סיבה בעולם שזה לא יתרחב למעגל השני באותה צורה.

<מנחם וגשל: אבל גם שירותי הרווחה.

<מנחם וגשל: שירותי הרווחה שתוקצבו במהלך הזה הם בסדר גודל של 70 מיליון שקל, 70 מיליון שקל נוספים למה שהיה קודם לכל הנושא של סיוע לנפגעי שואה במרכזי יום, בקהילות תומכות, עובדים שיגיעו אליהם הביתה.

<מנחם וגשל: אנחנו עושים מאמץ מאוד גדול, זאת המלצת הוועדה, לגייס את המתנדבים סביב ארגון אחד גדול, שלא יהיו מתנדבים מכל מיני מקומות, שמגיעים מכל מיני מקומות, אלא לרכז את המאמץ ולנסות להוביל אותו.

<מנחם וגשל: אם שר החינוך מדבר היום על תלמידים שצריכים לעבוד לטובת נפגעי שואה, או עמותות שעובדות, צריך לראות מישהו שינהל את כל המערך הזה ויראה איך הוא מרכז את הכוח כדי ליצור מכפילי כוח.

<מנחם וגשל: החברה האזרחית היא מכפיל כוח גדול מאוד בחברה הישראלית, צריך רק לארגן אותה בעניין.

ישראל חסון: קבעתם איזה שהם מנגנוני בקרה, פיקוח ודיווח?

<מנחם וגשל: זה הדבר האחרון שרציתי לומר אותו, וזה הדבר שאמרנו, צריך להיות גוף שמתכלל את כל הפעולה הזו, שעושה בקרה על התהליך הזה, שרואה שהכספים שיועדו אכן מוצאים והולכים לכיוון שלהם.

ישראל חסון: אפשר שאלה אינפורמטיבית?

ישראל חסון: הגוף שמרכז את זה הוא משרד הרווחה, נכון?

<מנחם וגשל: לא.

<מנחם וגשל: אני אגיד לך, היו דיבורים על העובדה שהרשות תעבור למשרד הרווחה, הדיבורים האלה ירדו מהפרק.

<מנחם וגשל: אני לא חושב שנכון לכרגע - - -

ישראל חסון: עזוב, מי מרכז?

<מנחם וגשל: מי שמרכז ייקבע.

ישראל חסון: עוד לא נקבע?

<מנחם וגשל: לא.

ישראל חסון: ובקביעה של מי שירכז אמור להיות גורם שיהיה לו תהליך דיווח מובנה?

<מנחם וגשל: יהיה לו תהליך דיווח מובנה והוא יצטרך לעשות תהליך בקרה מובנה על התהליך, כן.

ישראל חסון: זה הקטע הכי חשוב, כי תשומות אפשר לשפוך המון, השאלה אם אתה עושה את זה יעיל, אם אתה עושה את זה ממוקד.

ישראל חסון: זו שאלה מאוד כבדה והיא באה לביטוי בהרבה מאוד נושאים שהמדינה עוסקת בהם, מטיפול בנכים לנכי צה"ל ומשפחות שכולות וכו'.

ישראל חסון: ברגע שאין את המנגנון הזה הוועדה, לפי דעתי, צריכה לדרוש קיום של מנגנון כזה ודיווח פעמיים בשנה.

יואל רזבוזוב: מסכים ומקבל את זה ובאמת כמו שאמרתי לפני זה אנחנו נעקוב.

יואל רזבוזוב: כמו שאמרנו, אין לנו הרבה זמן ואנחנו צריכים לראות במהרה שהוועדה תחליט או מי שאמור להחליט על גוף שייקח אחריות ואנחנו יודעים את זה ובשנה בדיונים של ועדה זיהינו לא מעט מקרים שישנם הרבה גופים שמתעסקים בדבר אחד ואף אחד לא לוקח אחריות ובסוף הדברים נופלים.

יואל רזבוזוב: אז במקום הזה חשוב לנו שלא יהיה - - -

<עפרה רוס: אני רק רוצה להדגיש, סליחה שאני אומרת, הדברים שנעשים על ידי הרשות לזכויות ניצולי השואה מבוקרים, אנחנו נותנים דיווחים ויש צורך שניתן דיווחים, מנחם דיבר על דברים שהם שונים.

<עפרה רוס: אנחנו, עם הקטע של המענקים, כל הדברים האלה הם דברים שאנחנו מדווחים.

יואל רזבוזוב: העניין הכספי, אנחנו גם מבינים את הפרוצדורה, זה רשימות והעברת הכספים לחשבונות.

יואל רזבוזוב: השאלה, ישנם עוד דברים שקבעה הוועדה - - -

<מנחם וגשל: רק עוד משפט אני רוצה, משפט אחד שנדמה לי שהוא משפט חשוב מאוד כרגע.

<מנחם וגשל: במדינת ישראל בסך הכול נעשים לא מעט מאמצים בנושא של נפגעי שואה בכל מיני מקומות, העניין הוא שצריך איכשהו לתכלל את כל המאמצים האלה.

<מנחם וגשל: יש היום כספים שכתוצאה מהעובדה שהממשלה הקצתה את הכסף שלה יכול להיות שיתפנו במקומות אחרים.

<מנחם וגשל: צריך איכשהו לראות, באיזה שהוא מקום, וזה הגוף הזה שעליו חבר הכנסת חסון דיבר, גוף שרואה את התמונה הכוללת ומנווט את המשאבים שמסתובבים בשטח ומסתובבים לא מעט משאבים כדי לנווט אותם בצורה מסודרת אל המטרות שעליהן דיברתי.

<מנחם וגשל: בימים האלה הממשלה דנה בעניין הזה כדי לקבוע את הנושא.

יואל רזבוזוב: בסדר גמור.

אברהם מיכאלי: אדוני היושב ראש, קודם העיר פה רוני קלינסקי שלא יצטרכו להעסיק עורכי דין ולא יצטרכו לערב גורמים אחרים.

אברהם מיכאלי: לצערנו, עם כל הרצון הטוב של הממשלה, מכירים בסוף איך האנשים האלה צריכים לקבל בפועל את הדברים ולכן אני כן מציע שתיתן להם להתארגן איזה שבוע, עשרה ימים, ושיבואו אלינו ויפרטו לנו בדיוק איך הם מתכוונים לממש את מה שהחוק קבע, כי יש הבדל בין הצהרות יפות לבין מה הבן אדם צריך לקבל בפועל.

אברהם מיכאלי: פה התקלה בסוף, אנשים לא מסתדרים, חלק עם שפה, חלק עם תקשורת כזו או אחרת, צריכים להקל, שהאנשים האלה יזכו לקבל את הכסף הזה מיידית, לכך הכסף הזה נועד.

יואל רזבוזוב: אני אענה, אני קצת התעמקתי בנושא הזה, קצת הרבה, במשך השנה.

יואל רזבוזוב: סך הכול רוב האוכלוסיות שאמורות לקבל את הסיוע הזה מוכרות ואנחנו יודעים דרך הקרן, אלה אוכלוסיות מוכרות.

יואל רזבוזוב: פה ושם אני רואה באמת אוכלוסיות שהן אולי עדיין לא שם ופה הייתה הפנייה לא לקחת עורכי דין אלא לחכות כי יכול להיות שאנחנו נזהה אותם וניתן להם, נכון?

<עפרה רוס: אני אמרתי בראשית דבריי שאין צורך לפנות לאף אחד, אין אפילו צורך לפנות אלינו.

<עפרה רוס: אנחנו נאתר את כל האוכלוסייה ונפנה לאוכלוסייה.

<עפרה רוס: ברגע שאנחנו נסיים לפנות לכולם, אנחנו נפנה גם לציבור ונודיע לו, ואם יש מישהו שלא פנינו אליו ולמרות זאת הוא חושב שהוא זכאי למשהו הוא יוכל לפנות אלינו.

<עפרה רוס: יש לנו מרכז מידע משוכלל שאפשר להתקשר אליו ולקבל הסבר.

<עפרה רוס: אבל בואו נעשה את זה שלב אחרי שלב, לא צריך באמת להיות בשלב הרביעי כשאנחנו בשלב ההתחלתי.

<עפרה רוס: רק לפני שבועיים עבר החוק, רק לפני שבועיים קיבלנו מוועידת התביעות את הקובץ הגדול שמכיל 280,000 איש, אנחנו בודקים, אנחנו מאמתים את הנתונים.

<עפרה רוס: ברגע שיהיה לנו את הקובץ הנכון והאמיתי של האוכלוסייה שנמצאת וקיימת וכו' וכו', אנחנו נפנה אליה, יהיה מכתב גם ברוסית, אין צורך לפנות לאף אחד.

ישראל חסון: כמה אנשים עובדים אצלכם במה שנקרא גיבוש הרשימה?

<עפרה רוס: בגיבוש הרשימה, בוא אני אגיד לך, לא כל כך הרבה אנשים, אנחנו בכלל משרד שהוא לא כל כך גדול.

ישראל חסון: אני שואל שאלה נורא קצרה.

<עפרה רוס: שלושה, ארבעה אנשים.

<עפרה רוס: לא צריך יותר.

<עפרה רוס: באמת שאין צורך ביותר.

<עפרה רוס: אנחנו מקבלים את הרשימה, אנחנו מבצעים הצלבות.

יואל רזבוזוב: מה שחבר כנסת חסון שואל, אם תקבלו עוד תקנים זה יעזור לכם?

יואל רזבוזוב: העבודה תיעשה?

יואל רזבוזוב: ככה אני מבין, נכון?

ישראל חסון: תראי, את צריכה בפרק זמן קצר יותר להגיע לרשימה המלאה ביותר ומאז הרשימה היא סגורה, נכון?

<עפרה רוס: נכון.

ישראל חסון: אוקיי, זאת אומרת שאם את באה ואת לא אומרת לי כאן, 'תדע לך שאני תוך חודש גומרת לעבוד על הרשימה', אז אני פה שם שאלה.

ישראל חסון: אם את יודעת לעשות את זה תוך חודש, מאה אחוז, סגרנו עניין, הדיון מקובל.

ישראל חסון: אבל אם את יודעת לעשות את זה תוך שנה - - -

<עפרה רוס: לא, לא.

<עפרה רוס: אנחנו אמרנו קודם, הרשימה הזו - - -

יואל רזבוזוב: אנחנו מדברים על חודשיים.

ישראל חסון: שהם יגידו את זה.

<עפרה רוס: אני אומרת את זה.

<עפרה רוס: אני בן אדם אחראי, אני לא אומרת דברים שהם לא באחריות.

<עפרה רוס: אני מניחה שאנחנו נפנה לאנשים תוך חודשיים ואני אמרתי את זה.

ישראל חסון: תוך חודשיים את מסיימת ל - - -

<עפרה רוס: תהיה לי רשימה ונפנה לאנשים, נודיע לאנשים - - -

יואל רזבוזוב: אלה שכבר זוהו אפשר לפנות אליהם עכשיו?

יואל רזבוזוב: בשביל לשחרר את ה - - - או שאתם רוצים לשחרר את כולם ביחד?

<עפרה רוס: אנחנו רוצים ביחד, כי זה יהיה בלבול.

<עפרה רוס: חשבנו על זה, אבל פשוט אנחנו ניצור בלבול.

<עפרה רוס: ברגע שחלק יקבלו וחלק לא יקבלו וכולם מכירים את כולם אז יתחיל להיות בלבול.

<עפרה רוס: אנחנו מעדיפים להמתין עוד איזה חודש, לקבל את הרשימה כולה, לפנות ביחד ולהודיע 'פנינו'.

<עפרה רוס: אנחנו גם נפרסם, 'פנינו לכל האוכלוסייה', אנחנו נודיע את הכול גם בתקשורת, הדברים יהיו גם בתקשורת, אנחנו נפרסם כל דבר בעיתונות.

ישראל חסון: לא, מה?

ישראל חסון: 'פנינו' אוקיי, את פונה ל-280,000 - - -

<עפרה רוס: לא 280,000.

<עפרה רוס: אמרתי שהקובץ שקיבלנו מכיל 280,000 איש שוועידת התביעות נתנה להם בכל השנים מענק כלשהו.

<עפרה רוס: אנחנו לוקחים את האוכלוסייה הזו, מפגישים אותה עם המרשם, רואים מי קיים, מי לא קיים, בודקים את התעודות, כל מה שצריך לבדוק, לאמת את הרשימה.

<עפרה רוס: בודקים מול רשימות אחרות שיש לנו ויוצרים רשימה אחת, אומרים 'זאת הרשימה'.

<עפרה רוס: קיבלנו אישור מהביטוח הלאומי שהם מוכנים להעמיד לרשותנו את מספרי הזהות של אותה אוכלוסייה, אנחנו נפנה גם לאוכלוסייה, נודיע לה שקיבלנו מהמוסד לביטוח לאומי את האפשרות להשתמש במספר החשבון, מי שלא מתנגד, אנחנו נשתמש במספר החשבון הזה, זה לפחות להעביר בפעם הראשונה את התשלום, ואז נעביר את התשלום באופן אוטומטי לחשבונות הבנק.

<עפרה רוס: זה לא איזה שהיא פעולה - - -

ישראל חסון: זאת אומרת עבודת הסנכרון הזו בין ועידת התביעות לבין מרשם האוכלוסין, לבין הביטוח הלאומי, תוך חודשיים את מסיימת אותה.

<עפרה רוס: כן.

<עפרה רוס: נתתי לכם תאריך, תרשמו את זה, זה לא - - -

ישראל חסון: מטבע הדברים באירועים מהסוג הזה יכולים ליפול בשוליים דברים, יכולים, רישום לא מדויק - - -

<עפרה רוס: אנחנו נבדוק.

ישראל חסון: רק שנייה.

ישראל חסון: איך אדם יודע שהוא לא מופיע אצלך ברישום?

<עפרה רוס: אז כך, קודם כל כפי שאמרתי, נפרסם באמצעי התקשורת.

<עפרה רוס: דבר שני, יש את ועדת הקליטה, יש לנו את כל הארגונים, במרכז הארגונים, בכל המקומות, נודיע לכולם, 'אם אתם מכירים מישהו, תודיעו לאוכלוסייה שלכם'.

<עפרה רוס: אנחנו נצא החוצה ואני מניחה שנאתר את כולם.

<עפרה רוס: אז אולי זה לא יהיה תוך חודש, גם אם זה יהיה יותר מאוחר אנשים יקבלו, גם מישהו שיאותר בשלב יותר מאוחר הוא יקבל.

יואל רזבוזוב: בשנת 2014 כולם צריכים לקבל את הכסף.

<עפרה רוס: כן.

יואל רזבוזוב: אני בינתיים קיבלתי מהאוצר שביולי הכסף ייכנס לחשבונות, אבל עכשיו אני רואה שיולי לא יהיה.

<עפרה רוס: ביולי הוא נכנס לחשבונות של אלה שמקבלים מאיתנו.

<עפרה רוס: זאת אומרת כל נכי המלחמה שדיברנו עליהם, שקיבלו 2,000 שקל - - -

יואל רזבוזוב: זאת אומרת שאם אנחנו מדברים על פליטי שואה, בלוקדניקים, הם לא יקבלו ביולי?

יואל רזבוזוב: הם יקבלו בסוף אוגוסט-ספטמבר?

<עפרה רוס: כן.

אברהם מיכאלי: יקבלו השלמה לאחור?

<עפרה רוס: זה תשלום חד פעמי.

יואל רזבוזוב: תשלום פעם אחת בשנה, 3,600.

יואל רזבוזוב: הבנו.

יואל רזבוזוב: טוב, אז פה לפחות אנחנו סידרנו את זה ואנחנו יודעים.

אברהם מיכאלי: מי אמר שוועידת התביעות אכן מחזיקים רשימות?

<עפרה רוס: הם נתנו לנו את הרשימות.

אברהם מיכאלי: כן, אבל מה שהם מחזיקים, מי אמר שאלה הרשימות הנכונות?

<עפרה רוס: הם אמרו לנו.

אברהם מיכאלי: אולי צריך להיות הרבה יותר ולא פנו עד עכשיו לוועידת התביעות?

<עפרה רוס: זה מה שאמרנו קודם, יש לנו את הרשימה שוועידת התביעות טוענת 'זאת הרשימה של האנשים שפנו אלינו וקיבלו אי פעם מאיתנו משהו'.

<עפרה רוס: אם יש אנשים אחרים שקיבלו מוועידת התביעות ולא נמצאים בקובץ - - -

אברהם מיכאלי: לא, לא קיבלו ולא בקובץ.

<עפרה רוס: לא קיבלו ולא בקובץ?

<עפרה רוס: זה סיפור אחר.

יואל רזבוזוב: בואו נמשיך, חבר הכנסת מיכאלי, אנחנו ממש קצרים בזמן.

אברהם מיכאלי: אותי מטריד הביצוע.

אברהם מיכאלי: אני אומר לך, כל החוק הזה, אם הוא לא יהיה בר ביצוע בכל הפרטים - - -

יואל רזבוזוב: משם התחלנו את הישיבה הזאת, אמרנו שאת חלקנו עשינו, העברנו חוק, עכשיו אנחנו מודאגים שהביצוע יהיה כמה ש - - - אבל בוא נסמוך גם על הגורמים שלנו ואני מקווה מאוד ואנחנו כוועדה נעקוב שהביצוע יהיה כמה שיותר מהר.

יואל רזבוזוב: מר אבי רוזנטל, מנכ"ל מרכז הארגונים לניצולי שואה, בבקשה.

<אבי רוזנטל: אני רוצה לקצר, כי הרוב אמרו, את כל הדברים במקרו.

<אבי רוזנטל: אני רוצה להסביר, אנחנו ארגון גג של 54 ארגונים, כשארגון חזית הכבוד של שרנופולסקי ושל ברמן נמצא אצלנו, ואנחנו נסייע להם במיקרו, לא רק במקרו, לקיים כנסים של מיצוי זכויות או חומר שצריך להעביר למי שצריך על מנת שיידעו למצות את הזכויות שלהם.

<אבי רוזנטל: אני גם מציע שהוועדה, אני לא יכול, אני אומר ליושב ראש הוועדה אולי לקבוע לנובמבר, או לא יודע למתי, ישיבה נוספת של כל הגופים, שכל אחד פה יתחייב שהוא עושה דברים על מנת שנוכל לעקוב אחרי זה, ולדעתי לאור הנושאים שעומדים על הפרק צריך שיהיו פה גם נציגים של משרד השיכון וגם נציגים של משרד הבריאות.

<אבי רוזנטל: הוועדה הזאת המשותפת שקמה היא תוצאה של הוועדה המתמדת של מנכ"ל משרד ראש הממשלה ומרכז הארגונים, שחברים בה כל הגופים האלה ואנחנו פועלים על פי הנחיותיה.

<אבי רוזנטל: תודה רבה.

יואל רזבוזוב: אנחנו מקבלים את ההמלצות שלך.

יואל רזבוזוב: אנחנו באמת נקבע, אני מאמין שאפילו באזור אוקטובר.

יואל רזבוזוב: אני מצפה שבספט

יואל רזבוזוב: מבר רוב האנשים יקבלו את הכסף ושם באמת נבקר את התהליך ונראה באמת - - -

<אבי רוזנטל: התכוונתי באוקטובר, אחרי סוכות, החגים.

יואל רזבוזוב: מיד אחרי אנחנו נעשה את הדיון הזה.

יואל רזבוזוב: מילה אחת לאברהם.

<אברהם מיכאל גרינזייד: אני כבר אמרתי אותה.

<אברהם מיכאל גרינזייד: כשנותנים מתנות מה להגיד?

<אברהם מיכאל גרינזייד: תודה.

<אברהם מיכאל גרינזייד: תודה לשר האוצר, יושב ראש הוועדה וכל חברי הכנסת שהצביעו פה אחד, תודה לכולכם, אנחנו מעריכים אתכם.

<אברהם מיכאל גרינזייד: עכשיו דיבור קצר, אני יושב ראש ברית ותיקי מלחמת העולם השנייה, הרוב מאיתנו גם היו פליטים במלחמת העולם השנייה, ברחנו, אנחנו ברחנו, ניצלנו ואחר כך לקחנו את הרובה בידיים והלכנו להילחם והצלנו את אלה שעכשיו יושבים כאן.

<אברהם מיכאל גרינזייד: ברוך הוא ושיברך את השרים ואת הכנסת שקיבלו חוק מצוין, ותיקי מלחמת העולם השנייה שהיו במלחמה, אבל הם היו גם פליטים, מקבלים את המתנה הזו.

<אברהם מיכאל גרינזייד: יפה.

<אברהם מיכאל גרינזייד: זה משהו מיוחד בכנסת, תודה לכולכם, אבל יש קבוצה של ותיקי מלחמת העולם השנייה שלא היו פליטים ומה קורה?

<אברהם מיכאל גרינזייד: הקבוצה הזאת נפלה בין הכיסאות, לא כאן ולא כאן.

<אברהם מיכאל גרינזייד: הם לא כל כך הרבה, ב-1 בינואר היו 1,000 איש כאלה.

יואל רזבוזוב: אברהם, כמו שאמרתי, אנחנו נבחן את הקבוצות.

יואל רזבוזוב: אני מכיר את הקבוצה, כבר דיברנו על זה, אנחנו נדון בזה, לא נעשה את זה בשולחן עכשיו.

יואל רזבוזוב: אנחנו מכירים את הקבוצה של הווטרנים שנלחמו, אז יש וטרנים שהיו גם וטרנים וגם פליטים והם מקבלים עכשיו את התוספת, ויש את הווטרנים שנלחמו, הם לא מקבלים, כביכול הם מקבלים פחות כסף.

יואל רזבוזוב: אנחנו מכירים את הסוגיה הזאת, נדבר על זה בהמשך.

<אברהם מיכאל גרינזייד: שנית, יש הרבה פליטים, הם עכשיו נכים.

<אברהם מיכאל גרינזייד: מה לעשות איתם?

<אברהם מיכאל גרינזייד: כאן כתוב הרבה על נכים.

<אבי רוזנטל: בגלל זה הזכרתי את משרד הבריאות, כי אנחנו יושבים עכשיו בוועדה על פרק שלם בנושא של - - -

יואל רזבוזוב: יש את ועדת וגשל שמתכנסת ומטפלת.

יואל רזבוזוב: לא שוכחים, אנחנו מדברים על הדברים האלה ונראה.

<אברהם מיכאל גרינזייד: משפט אחרון, אני מאוד מבקש לתרגם את החוק לרוסית.

<אברהם מיכאל גרינזייד: העיתונים כותבים, כולם מדברים, אבל אף אחד לא יודע מה כתוב בסעיף, סעיף כזה או סעיף כזה, אני יודע את כל הסעיפים ואנחנו לא יכולים להסביר לאנשים, להגיד להם את האמת, שיהיו רגועים, שהכול שלהם מה שקיבלו.

יואל רזבוזוב: תודה.

יואל רזבוזוב: אלכסנדר ברמן, בבקשה.

<אלכסנדר ברמן: (מדבר ברוסית).

יואל רזבוזוב: כמו שאמרנו באמת, אלי, אנחנו צריכים לסיים.

יואל רזבוזוב: אנחנו אמורים לסיים בשתיים.

<אבי רוזנטל: אדוני היושב ראש, אגב היום יום 100 שנה לפתיחתה של מלחמת העולם הראשונה.

<קריאה: אין לנו וטרנים פה, אל תדאג.

יואל רזבוזוב: עוד תאריך.

יואל רזבוזוב: חברים, אני מצטער, יש פה עוד הרבה אנשים שרוצים לדבר, משרד המשפטים מילה אחת.

<שרי ורדי: אני עורכת דין באגף לסיוע משפטי, אחראית על נושא ניצולי שואה.

<שרי ורדי: אני מברכת כמובן על ההרחבה ועל הסיוע שהולכים לתת לניצולי שואה.

<שרי ורדי: במסגרת הפעולות, עוד לפני התיקון של החוק של עכשיו, יחד עם עפרה רוס, מנהלת הרשות לזכויות ניצולי שואה, אנחנו קבענו והשרה תיקנה את החוק לסיוע משפטי באופן שאנחנו נותנים סיוע משפטי חינם ללא בדיקת זכאות כלכלית לכל ניצולי שואה גם בפן הראשוני של ייעוץ וגם בפן של ייצוג ניצולי שואה בערכאות משפטיות.

יואל רזבוזוב: אנחנו מדברים על נפגעי שואה או ניצולי שואה?

<שרי ורדי: פליטי שואה, כל מי ש - - -

יואל רזבוזוב: כל נפגעי השואה.

<שרי ורדי: יכולים לפנות לסיוע המשפטי.

<שרי ורדי: אם יש להם החלטה של הרשות, אנחנו גם יודעים, זה בשיתוף פעולה, הרשות לניצולי שואה בהחלטות מצרפת את האפשרות לפנות לסיוע המשפטי.

יואל רזבוזוב: תודה רבה.

יואל רזבוזוב: חברים, הייתי שמח לתת לעוד הרבה אנשים את רשות הדיבור, אבל לצערי אין זמן ואנחנו צריכים לסיים.

יואל רזבוזוב: אני שמח שקיימנו את הדיון הזה, אני חושב שהוא היה נורא חשוב וגם אני הבנתי איך המערכת עובדת, איך היא מוכנה להוציא את החוק הזה לפועל.

יואל רזבוזוב: חברים, תודה רבה ושיהיה לכם רק בריאות.